▲ 要 active 張卡好簡單，只要開隻 App screen 入面個 QR code 就可以了，快過你去整杯麵。
拎完張卡，當然要入錢落去啦。所有虛擬銀行都係無實體分行畀你入錢，全部都要用 online 去做，即係用 FPS 轉數快或經其他銀行 online banking 入錢落去。我曾經讀過一篇來自經濟日報某人嘅專欄，話呢類虛擬銀行 Virtual Bank (VB) 只可以用轉數快 FPS 入錢。錯晒啦！我建議佢快快趣，睇返 YK 篇分享文，去申請返個戶口，反正開戶口無收費，又無存款下限。
WeLab Bank 喺 App 功能上，我覺得對比目前嘅傳統銀行，已有不少進步，例如嗰 App 入面，已有 tool 做統計，等用戶知道自己洗嘅錢主要去咗邊。
香港虛擬銀行比起其他國家都要遲起，但有其他國家做參考，同埋香港科技發展同埋銀行相對開放，香港環境有條件做到更好甚至超越領頭嘅國家。當傳統銀行仲係輕視一眾虛擬銀行嘅時候，不如就由虛擬銀行來一個重擊先，改變到整個銀行對用戶嘅體驗吧。